Kota Surabaya
Kota Surabaya (bahaso Jawa: Hanacaraka: ꦯꦸꦫꦧꦪ Pegon: سورابايه, Madura: Kottah Sorbhâjâh) adolah ibu kota Provinsi Jawa Timur, Indonesia, nan juo kota metropolitan paliang gadang di provinsi tu. Surabaya marupokan kota paliang gadang kaduo di Indonesia sasudah Jakarta. Kota ko talatak 796 km sabalah timur Jakarta, atau 415 km sabalah barat lauik Denpasar, Bali. Surabaya talatak di pantai utara Pulau Jawa bagian timur dan madok ka Selat Madura sarato Lauik Jawa.
Surabaya mampunyoi laweh sakitar 350,54 km² jo panduduaknyo bajumlah 2.941.981 jiwa (2019). Daerah metropolitan Surabaya iyolah Gerbangkertosusila nan bapanduduak kiro-kiro 10 juta jiwa, adolah kawasan metropolitan paliang gadang kaduo di Indonesia sasudah Jabodetabek. Surabaya dilayani dek sabuah palabuahan udaro, yakni Palabuahan udaro Internasional Juanda, sarato duo palabuahan lauik, yakni Palabuahan Tanjuang Perak jo Palabuahan Ujung.
Surabaya tanamo jo sebutan Kota Pahlawan karano sijarahnyo nan amaik diparetongkan dalam pajuangan Arek-Arek Suroboyo (Rang Mudo Surabaya) dalam mampatahankan kamardekaan banso Indonesia dari sarangan panjajah. Surabaya juo sempat manjadi kota paliang gadang di Hindia Balando sarato manjadi pusek niago di Nusantara nan sapangkek jo Hong Kong sarato Shanghai pado masonyo.[7] Manuruik Bappenas, Surabaya adolah salah satu dari ampek pusek patumbuahan utamo di Indonesia, basamo jo Medan, Jakarta, sarato Makassar.[8][9]
Geografi[suntiang | suntiang sumber]
Surabaya sacaro geografis talatak pado 07˚09`00“ – 07˚21`00“ Lintang Selatan dan 112˚36`- 112˚54` Bujur Timur. Laweh wilayah Surabaya tadiri dari daratan salaweh 350,54 km² jo lautan salaweh 190,39 km².
Geologi[suntiang | suntiang sumber]
Kondisi geologi Kota Surabaya tadiri dari Daratan Alluvium; Formasi Kabuh; Pucangan; Lidah; Madura; dan Sonde. Sadangkan untuak wilayah parairan, Surabaya indak talatak pado jalua sesar aktif ataupun baadokan lansuang jo samudera, sainggo relatif aman dari bancano alam. Manuruik kondisi geologi dan wilayah parairannyo, Surabaya dikategorikan ka dalam kawasan nan relatif aman dari bancano gampo bumi maupun tanah amblesan sainggo pambangunan infrastruktur indak paralu rekayasa geoteknik nan babiayo gadang.
Topografi[suntiang | suntiang sumber]
Surabaya talatak di tapian pantai utara provinsi Jawa Timur. Wilayahnyo babatehan jo Selat Madura di sabalah utara dan timur, Kabupaten Sidoarjo di sabalah selatan, sarato Kabupaten Gresik di sabalah barat. Sabagian gadang wilayah Surabaya marupokan dataran randah iyolah 80,72% jo katinggian antaro -0,5 – 5m SHVP atau 3 – 8 m di ateh pamukoan lauik, sadangkan sisonyo marupokan daerah babukik nan talatak di wilayah Surabaya Barat (12,77%) jo Surabaya Selatan (6,52%). Di wilayah Surabaya Selatan ado 2 bukik landai iyolah di daerah Lidah dan Gayungan nan katinggiannyo antaro 25 – 50 m di ateh pamukoan lauik dan di wilayah Surabaya Barat mampunyoi kontur tanah babukik-bukik nan bagalombang. Struktur tanah di Surabaya tadiri dari tanah aluvial, hasia endapan sungai jo pantai, dan di bagian barat ado bukik-bukik nan manganduang kapua tinggi. Di Surabaya ado muaro Kali Mas, yakni ciek dari duo pacahan Sungai Brantas. Kali Mas adolah salah satu dari tigo sungai utamo nan mambalah sabagian wilayah Surabaya basamo jo Kali Surabaya jo Kali Wonokromo. Areal sawah jo tegalan ado di kawasan barat jo selatan kota, sadangkan areal tambak ado di kawasan pasisia timur jo utara.
Kabudayaan[suntiang | suntiang sumber]
Kabudayaan Jawa di Surabaya mampunyoi ciri khas dibandiangan jo daerah lainnyo, yakni karakteristiknyo nan labiah egaliter jo tabukak. Surabaya dikana mampunyoi babarapo kasenian khas, yaitu:
- Ludruk, adolah seni patunjukan drama nan mancaritokan kahidupan rakyaik saari-ari.
- Tari Remo, adolah tarian salamaik datang nan umumnyo dipasambahkan untuak tamu istimewa
- Kidungan, adolah pantun nan dilagukan, dan manganduang unsur humor
Salain kasenian di ateh, budayo panggilan arek atau rek (panggilan khas Surabaya) juo manjadi ciri khas nan unik. Di sampiang itu, di Surabaya juo tanamo panggilan khas lainnyo, yakni Cak untuak laki-laki jo Ning untuak padusi. Sabagai upayo untuak malestarian budaya, satiok satahun sakali diadoan pamiliahan Cak & Ning Surabaya. Cak & Ning Surabaya jo finalis-finalis tapiliah marupokan duta wisata jo ikon generasi mudo kota Surabaya.
Satiok satahun sakali diadoan Festival Cak Durasim (FCD), yakni sabuah festival seni untuak malastarian budayo Surabaya jo Jawa Timur pado umumnyo. Festival Cak Durasim ko biasonyo diadoan di Gaduang Cak Durasim, Surabaya. Salain itu ado juo Festival Seni Surabaya (FSS) nan maangkek sagalo macam bantuak kasenian misanyo teater, tari, musik, seminar sastra, pameran lukisan. Paisi acara biasonyo salain dari kalompok seni di Surabaya juo barasa dari lua Surabaya. Diramian pulo pamutaran film layar tancap, pameran kaos oblong dan lain sabagainyo. Festival Seni Surabaya ko diadoan satiok satu taun sakali di bulan Juni dan biasonyo batampek di Balai Pemuda.
Salain kabudayaan Jawa, sabagai kota nan capek bakambang, di Surabaya juo tajadi pancampuran baragam budayo dari Madura, Islam, Arab, Tionghoa, dan lain sabagainyo.
Rujuakan[suntiang | suntiang sumber]
- ↑ Kota Surabaya Dalam Angka 2017. Badan Pusat Statistik Kota Surabaya. Kasalahan: wakatu indak tapek. https://surabayakota.bps.go.id/website/pdf_publikasi/Kota-Surabaya-Dalam-Angka-2017.pdf. Diakses pado 9 April 2017.
- ↑ [1]
- ↑ Kota Surabaya Dalam Angka 2017. Badan Pusat Statistik Kota Surabaya. Kasalahan: wakatu indak tapek. https://surabayakota.bps.go.id/website/pdf_publikasi/Kota-Surabaya-Dalam-Angka-2017.pdf. Diakses pado 9 April 2017.
- ↑ Kota Surabaya Dalam Angko 2017. Badan Pusat Statistik Kota Surabaya. Kasalahan: wakatu indak tapek. https://surabayakota.bps.go.id/website/pdf_publikasi/Kota-Surabaya-Dalam-Angka-2017.pdf. Diakses pado 9 April 2017.
- ↑ https://www.pressreader.com/indonesia/jawa-pos/20180312/282630328166691
- ↑ "Provinsi Jawa Timur Dalam Angka 2016"
- ↑ Dick, Howard (2002-05-15) (dalam bahaso English). Surabaya City Of Work: A Socioeconomic History, 1900-2000. Athens: Ohio University Press. ISBN 9780896802216. https://www.amazon.com/Surabaya-City-Work-Socioeconomic-1900-2000/dp/0896802213.
- ↑ https://www.bappenas.go.id/files/2713/5227/9312/bag-z-74-75-cek__20090130070903__25.doc
- ↑ https://books.google.co.id/books?id=MMaqCLchf9UC&pg=PT114&lpg=PT114#v=onepage&q&f=false
Pautan lua[suntiang | suntiang sumber]
- Caliak panduan wisata Kota Surabaya di Wikivoyage
- (Indonesia) Situs rasmi Pamarintah Kota Surabaya
- (Indonesia) Forum diskusi wisata surabaya dan sakitarnyo
- (Indonesia) Blog tantang wisata (kuliner, kultural, dll) di Surabaya dan sakitarnyo
- (Indonesia) Wiki dari Wikia saputa kota Surabaya
min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn min_Latn unk min_Latn min_Latn jav_Latn bjn_Latn eng_Latn fur_Latn mlt_Latn min_Latn min_Latn min_Latn min_Latn min_Latn min_Latn